open-index/open-wikipedia-markdown huggingface dataset:
Ајдучки времиња

**„Ајдучки времиња“** (српскохрватски: *Хајдучка времена*) — филм на режисерот Владимир Тадеј од 1977 година. Главните улоги ги играат: Борис Дворник, Ружица Сокиќ, Данило Бата Стојковиќ и Славко Симиќ.

## Синопсис
Во 1920-тите, во едно мало село на падините на планината Грмеч во Босна, започнува новата учебна година. За децата Баја и Икета, тоа го означува крајот на безгрижното детство исполнето со дедовските приказни за ајдуците и за нивните подвизи. Меѓутоа, првиот училишен ден воопшто не започнува страшно, туку напротив, меѓу Баја и Веја, доселена од Лика, се раѓа симпатија. Денот го расипува детето Јоја, но Баја и Икета ги заштитуваат нивните роднини, седмината браќа Рашета. Уште поголеми проблеми прават жандармите кои им ја одземаат храната и стоката на селаните кои не можат да го платат данокот поради лошата жетва. Тогаш, пристигаат ајдуците кои ги напаѓаат жандармите и запленетата стока им ја враќаат на селаните, а потоа се враќаат во планините при што заедно со нив исчезнуваат и браќата Рашета. На жандармите им пристига засилување, кое започнува потера по ајдуците. Баја и Икета веруваат во приказната на Јоја дека браќаат Рашета станале ајдуци и заминуваат да ги бараат, а ним им се придружува и Веја. Во меѓувреме, во селото доаѓа свирачот Дане, но на крајот се открива дека тој е многу повеќе од обичен човек...
 
## Наводи

Категорија:Филмови на Владимир Тадеј
Категорија:Филмови на српскохрватски јазик
Категорија:Југословенски филмови
Категорија:Филмови на Кроација филм 
Категорија:Филмови од 1977 година 
Категорија:Филмови со Борис Дворник
Категорија:Филмови со Ружица Сокиќ
Категорија:Филмови со Данило Бата Стојковиќ
Категорија:Филмови со Славко Симиќ
Категорија:Филмови со Весна Крајина
Категорија:Филмови со Мато Ерговиќ
Категорија:Филмови со Никола Симиќ
Категорија:Филмови чие дејствие се одвива во Босна
Ана Каренина (филм од 1997)

**„Ана Каренина“** (англиски: *Anna Karenina*) — филм на режисерот Бернард Роуз (Bernard Rose) од 1997 година. Роуз е автор и на сценариото, засновано врз истоимениот роман на Лав Толстој од 1876 година. Главните улоги ги играат: Софи Марсо (Sophie Marceau), Шон Бин (Sean Bean), Алфред Молина (Alfred Molina), Миа Киршнер (Mia Kirshner), Фиона Шо (Fiona Shaw), Џејмс Фокс (James Fox) и Дени Хјустон (Danny Huston).

## Содржина
Ана Каренина (ја игра Марсо) доаѓа во Москва за да се обиде да го спаси бракот на својот брат Стива (го игра Хјустон) чија сопруга дознала дека тој има љубовница. Во таа прилика, случајно го запознава грофот Вронски (го игра Бин), кој веднаш се вљубува во неа на разочарување на младата кнегиња Кити (ја игра Киршнер) која, пак, е вљубена во него. Набргу, Ана и Вронски стануваат љубовници, но и мета на оговарање во високото општество. Сопругот на Ана дознава за врската и ја уценува со нејзиниот син, но таа го напушта домот и започнува заеднички живот со Вронски. На почетокот, таа е среќна, но постепено на неа паѓа товарот на жена која е презрена и отфрлена од сопругот и од општеството, а тоа ја прави несигурна, несреќна и дури започнува да се сомнева во љубовта на Вронски...

## Наводи

Категорија:Филмови на Бернард Роуз
Категорија:Филмови на англиски јазик
Категорија:Филмови на руски јазик
Категорија:Американски филмови
Категорија:Руски филмови
Категорија:Љубовни филмови
Категорија:Филмови чие дејствие се одвива во Москва
Категорија:Филмови чие дејствие се одвива во Санкт Петерсбург
Категорија:Филмови од 1997 година 
Категорија:Филмови со Софи Марсо
Категорија:Филмови со Шон Бин	
Категорија:Филмови со Миа Киршнер
Категорија:Филмови со Фиона Шо
Категорија:Филмови со Џејмс Фокс
Категорија:Филмови со Дени Хјустон
Категорија:Филмови со Алфред Молина
Категорија:Филмови засновани на романи
Сонце во очите

**„Сонце во очите“** (италијански: *Il sole negli occhi*) е италијански филм од 1953 година, во режија на Антонио Пјетранџели (*Antonio Pietrangeli*) според сценариото на Пјетранџели, Сузо Чеки Д'Амико (Suso Cecchi D'Amico) и Лучио Батистрада (Lucio Battistrada). Главните улоги ги толкуваат: Габриеле Ферцети (Gabriele Ferzetti), Ирене Галтер (Irene Galter) и Пина Ботин (Pina Bottin).

## Содржина
Откако останува без родителите, младата и срамежливата Челестина го напушта родното село и заминува во Рим за да работи како домашна помошничка. Поради нејзиното неискуство и наивноста, таа често ги менува работодавачите. Додека се сели од едно во друго семејство, таа се спријателува со другите слугинки и се заљубува во згодниот водоинсталатер Фернандо...

## Наводи
	

Категорија:Италијански филмови
Категорија:Филмови на Антонио Пјетранџели
Категорија:Филмови од 1953 година
Категорија:Филмови на италијански јазик
Категорија:Црно-бели филмови
Категорија:Филмови со Габриеле Ферцети
Категорија:Филмови со Ирене Галтер
Категорија:Филмови со Пина Ботин
Категорија:Филмови чие дејствие се одвива во Рим
Грабнувањето на Сабињанките (Рубенс)

мини|350x350пкс| ''Грабнувањето на Сабињанките'' (1639–1640) од Рубенс
***Грабнувањето на Сабињанките*** — слика на Петер Паул Рубенс. Денес се наоѓа во збирката на банката Белфиус. Ја нарачал Филип IV во 1639 година, но не била целосно завршена по смртта на Рубенс една година подоцна. Ја довршил бриселскиот сликар Гаспар де Крајер.

Друга верзија на оваа слика сега се наоѓа во Националната галерија, Лондон.

Сликата го прикажува Грабнувањето на Сабињанките од митолошката и историската епоха  на Стар Рим кога со неа владеел првиот крал Ромул.

## Наводи

## Библиографија
* Palais des Beux-Arts de Lille (2004) RUBENS.

Категорија:Слики од Петер Паул Рубенс
Категорија:Слики од 1640 година
Категорија:Слики со римски митови
Магла (ТВ-серија)

**Магла** () — американска научнофантастична телевизиска серија во жанрот трилер на ужасите, развиена од Кристијан Торп. Се заснова на истоимениот роман на ужасите од 1980 г. на писателот Стивен Кинг. Серијата се прикажувала во една сезона од 10 епизоди на Spike од 22 јуни до 24 август 2017 г. Spike подоцна ја откажал серијата на 27 септември истата година.

## Содржина
Необјаснива магла полека го обвива градот Бриџвил, Мејн, создавајќи речиси непробојна бариера за видливоста. Жителите на градот наскоро дознаваат дека ситуацијата е уште понесигурна бидејќи необјаснивите неправилности и појави во маглата ги напаѓаат и убиваат повеќето што влегуваат во неа, заробувајќи неколку групи луѓе во трговски центар, црква и болница. На крајот, луѓето почнуваат да гледаат привиденија во маглата од нивното минато, стравови или вина, кои им помагаат или убиваат во зависност од тоа како реагираат.

## Наводи

## Надворешни врски

__СОСОДРЖИНА__
__ИНДЕКС__

Категорија:Серии
Грабнувањето на Левкиповите ќерки

***Грабнувањето на Левкиповите ќерки*** — слика од 1618 година на Петер Паул Рубенс и Јан Вилденс. Изложена е во Старата пинакотека во Минхен.

## Историја
Сликата била купена во Антверпен во 1716 година од Јохан Вилхелм, електор Палатински. Првично испратенљ во Манхајм, во 1805/06 година стигнала во Минхен.

Пределниот стручњак Јан Вилденс го насликал крајоликот.

## Опис
Сликата ги прикажува смртникот Кастор и бесмртниот Полукс како ги грабнуваат Феба и Хилера, ќерките на Левкип од Месенија. Кастор, скротувачот на коњи е препознатлив по неговиот оклоп, додека Полукс боксерот е прикажан со гол и слободен горен дел од телото. Тие се одликуваат и по нивните коњи - Касторовиот е добро дресиран и поддржан од путо, додека Полуксовиот се крева на задните нозе. Црното крило на путото ја покажува крајната судбина на близнаците.

На сликата, Феба и Хилера немаат својствени посебности. Меѓутоа, од книжевноста за грчките митови, дознаваме дека Феба му родила син, Мнеслеос, на Полукс, а Хилера син, Аногон, на Кастор. Според тоа, од насоките на фиксираните и восхитувачки погледи на близнаците, се чини дека ќерката во долната положба, свртена со грбот кон нас, е Феба, а ќерката во горната положба, со фронтален поглед, е Хилера.

## Библиографија
* Alte Pinakothek-Ausgewählte Werke; [Editor: Bayerischen Staatsgemäldesammlungen, Authors: Marcus Dekiert, Nina Schleif], München; Pinakothek-DuMont, 2005, ,
* 50 Klassiker: Gemälde, H. Johannsen, Gerstenberg, 2001, .

## Надворешни врски

* Raub der Töchter des Leukippos , Bayerische Staatsgemäldesammlungen, Alte Pinakothek München

Категорија:Слики во Старата пинакотека
Категорија:Слики од Рубенс
Категорија:Слики од 1618 година
Категорија:Слики од Јан Вилденс
Марек Родак

**Марек Родак** (роден на 13 декември 1996 година, во Кошице) — словачки фудбалер,  на Фулам и на словачката репрезентација.

## Клупска кариера
Родак ја започнал кариерата во својата татковина, во екипата на Кошице, пред да му биде понудено да дојде на проби во Фулам. Откако ги задоволил одговорните лица на клубот, во јули 2013 година, на 16-годишна возраст, тој потпишал договор со англискиот клуб и бил приклучен во академијата на Фулам.

Во следните години, тој бил испратен на неколку позајмици во Фарнборо, Велинг Јунајтед, Акрингтон Стенли и Ротерам Јунајтед со цел да добие повеќе можност за игра.

Своето деби за Фулам го направил на 8 август 2017, во натпревар од Лига купот на Англија против Викомб Вондерерс. Своето деби во Премиер лигата за Фулам, го направил на 12 септември 2020, во поразот со 0-3 од  на Крејвен Котиџ, но остатокот од сезоната 2020-2021 го поминал како резерва за Алфонс Ареола, правејќи само уште еден настап во последното коло од првенството.

## Репрезентативна кариера
Своето деби за сениорската репрезентација го направил на 7 септември 2020 година, во натпреварот од Лигата на нации против , кој завршил нерешено 1–1.

### Хронологија на репрезентативните настапи

## Титули
#### Фулам
***[[Фудбалска лига на Англија Чемпионшип|Чемпионшип]]** : 1 
: 2021-2022

## Наводи

## Надворешни врски

* Марек Родак на soccerway 
* Марек Родак на transfermarkt 
* Марек Родак на espn
* Марек Родак на whoscored

Категорија:Живи луѓе
Категорија:Родени во 1996 година
Категорија:Словачки фудбалери
Категорија:Фудбалери на ФК Фулам
Димник

**Димник** или **оџак** — дел од куќа, зграда или индустриски објект наменет за отстранување на чад или гасови произведени со согорување. На индустриски објекти, оџакот обично се нарекува **индустриски оџак**.
мини| Оџаци во Англија
мини| Индустриски оџак
[мини|Димниците на [РЕК Битола]]
Димникот може да биде направен од тули (ѕидарски) или од бетонски цевки или од цевки од некој друг материјал.

Во македонскиот јазик наместо зборот димник се користи зборот оџак што доаѓа од турскиот јазик.

## Историја
Во најстарите куќи чадот од огништето се одведувал низ покривниот простор. Во 15 век се појавиле оџаци кои се издигале над покривите и го одведувале чадот вон куќите. Првите оџаци биле дрвени, односно од дрво и глина, но подоцна, главно поради заштита од пожари, димниците биле градени од тули.

## Функции на оџакот
Димникот е првенствено наменет за отстранување на согорувањата или чадот од објектите. Се користи за печки, камини и други грејни објекти и дејствува како едноставна воздушна пумпа. Жешките согорувања имаат помала густина на воздухот и оџакот на нивно место вшмукува свеж воздух. Притисокот што го тера воздухот низ оџаците се нарекува „влечење на оџакот“ што зависи од неговата висина и димензиите на оџакот и затоа во индустријата оџаците со голем капацитет на погоните се високи.

Висината на главата на оџакот (делот од оџакот над покривот) е дефинирана со прописи и е одредена така што капата на оџакот мора да биде на висина од 0,5 м над гребенот или на растојание од 1,5 м од наклонот на покривот.

Димниците можат да се користат и за вентилациони цели. Таквите димници се викаат вентилациони канали кои може да бидат опремени и со вентилатори особено кога не може да се гради доволно висок димник или вентилационен отвор со доволни пресеци.

## Поврзано
* Фабрички димник
* Баџа

## Наводи

## Литература

Категорија:Чад (хемија)
Категорија:Архитектура
Вселенски туризам

[мини|268x268пкс|Првиот вселенски турист, [Денис Тито, најлево, со екипажот на СССР, Талгат Мусабаев и Јуриј Батурин, најдесно.]]
**Вселенски туризам** — патување до вселената заради разонода, забава или работа. Во последниве години, различни фирми се обидуваат да ја развијат оваа индустрија. Само Федералната вселенска агенција (ФВА) можела да обезбеди превоз за вселенски туризам. Цената на вселенскиот лет на ФВА е помеѓу 20 и 35 милиони долари преку Space Adventures, единствената фирма во светот преку која може да се купи лет до вселената. Првиот вселенски турист што полетал во вселената бил Денис Тито.

Вселенските туристи треба да бидат во добра физичка форма пред да одат во вселената. Конкретно, тие треба да се обучуваат за брзо забрзување во центрифуга и бестежинска состојба со летање во млазен авион на голема височина што прави параболични лакови. Можеби ќе треба да научат како да ракуваат со вселенски брод, па дури и да поправаат делови користејќи симулатори.

## Наводи

## Надворешни врски

* ''Space Tourism Society''
* ''Вселенски туристи'' — Документарен филм

__СОСОДРЖИНА__
__ИНДЕКС__
Категорија:Американски пронајдоци
Категорија:Руски пронајдоци
Категорија:Туризам
Категорија:Вселена
Келнер

мини| Келнерка прима нарачка од гостите
**Келнер** — едно од туристичките и угостителските занимања, чија работа е да служи храна и пијалaци во угостителски објекти.

Кога ќе ја добие нарачката од гостите, ја пренесува на кадарот во кујната (готвачот) или на шанкот (шанкер) и се грижи гостите да бидат послужени што побрзо и поквалитетно. Занимањето келнер вклучува и други задачи поврзани со послужување на гостите, како што се поставување маси и нивно чистење по употребата и издавање сметки и наплата на услугите.

Без разлика дали работат во ресторани кои подготвуваат оброци по нарачка, во ресторани кои нудат храна подготвена брзо или во барови (кафулиња), од келнерите се очекува да бидат љубезни, точни, брзи и комуникативни. Со оглед на тоа што келнерите се во постојан и непосреден контакт со гостите и од нив во голема мера зависи угледот на угостителскиот објект каде што работат, од нив се очекува не само да обезбедат коректна услуга, туку и да му го направат на гостинот престојот што е можно попријатен.

Токму од ова произлегуваат разликите во извршувањето на работата на келнер. Во некои угостителски објекти, тоа зависи од нивниот вид и категорија - келнерите исто така треба да извршуваат посебни задачи, како што се пречекување гости на влезот во просториите, нивно придружување до масата, држење на столицата кога седнуваат, помагање при оставање на гардеробата и советување при изборот на јадењата (специјалитет на куќата).

## Поврзано

* Готвач
* Слаткар
* Шанкер

## Наводи

Категорија:Занимања
Категорија:Угостителство
Категорија:Германизми
Климатски клуб

**Климатски клуб** е коалиција на подготвеност меѓу земјите кои сакаат да усвојат построги политики за ублажување на климата.

Понекогаш терминот се користи за да се однесува на кој било таков меѓународен климатски сојуз. Како и да е, концептот на климатски клуб најпознато е промовиран во построга смисла од Вилијам Нордхаус, добитник на Нобеловата меморијална награда за економија за 2018 година. Во неговата концепција, климатскиот клуб воведува цени на јаглеродот меѓу земјите-членки на клубот, и наплаќа надомест за сите увозни стоки од земји кои се надвор од клубот и немаат воведено слични цени на јаглеродот. Ова се очекува да поттикне повеќе земји да се приклучат на клубот и да воведат цени за јаглерод.

Идејата за климатски клуб била критикувана од земјите кои се плашат од наметнување такси за нивниот извоз, како и од истражувачите кои се скептични за цените на јаглеродот воопшто. Други тврдат дека некои од наводните губитници, како што се Кина и Индија, всушност ќе добијат од климатскиот клуб и како резултат на воведувањето на цените на јаглеродот.

Механизмот за прилагодување на границите на јаглерод на ЕУ е означен како можен почеток на климатски клуб. Други сметаат пак, дека механизмот е премногу тесен за да функционира како климатски клуб.

Германскиот канцелар Олаф Шолц предложил ЕУ да иницира формирање на климатски клуб. Неговиот предлог бил критикуван како нејасен.

## Наводи

Категорија:Политика за климатски промени
Зелен нов договор

Предлозите на **Зелениот нов договор** (**ЗНД**) повикуваат на јавна политика за справување со климатските промени заедно со постигнување на други социјални цели како што се создавање работни места, економски раст и намалување на економската нееднаквост.

Името се однесува на Њу дил, збир на реформи и проекти за јавни работи преземени од претседателот Френклин Д. Рузвелт во 1933-1935 година како одговор на Големата депресија во САД. Зелениот нов договор го комбинира економскиот пристап на Рузвелт со современите идеи како што се обновливите извори на енергија и ефикасноста на ресурсите.

Истакнатиот обид од 2019 година да се изгласа законодавството за Зелен нов договор бил спонзориран од републиканецот Александрија Окасио-Кортез и сенаторот Ед Марки за време на 116-от Конгрес на Соединетите Американски Држави, иако не успеал да напредува во Сенатот. Во Европската Унија, предлогот на Европската комисија за Европски зелен договор од 2019 година бил поддржан од Европскиот совет, а во јануари 2020 година и од Европскиот парламент.

Од раните 2000-ти години, а особено од 2018 година, се појавија други предлози за „зелен нов договор“ и во Соединетите Држави и на меѓународно ниво. Првиот американски политичар кој се кандидирал на платформата на Зелениот нов договор бил Хауи Хокинс од Партијата на зелените кога се кандидирал за гувернер на Њујорк во 2010 година. Претседателскиот кандидат на Партијата на зелените Џил Стајн се кандидирал на платформата на Зелениот нов договор во 2012 и 2016 година.

## Поврзано
 
* Политика за климатски промени
* Европски зелен договор
* Зелен капитализам
* Зелена економија
* Зелен раст

## Наводи

## Надворешни врски

* 
* 
* Целосен текст на ''Зелен нов договор'' од Групацијата Green New Deal и објавен од Фондацијата New Economics (2008)
*    
* Хилари Френч, Мајкл Ренер и Гери Гарднер, Кон трансатлантски зелен нов договор, ед. од Фондацијата Хајнрих Бол и Институтот Worldwatch, PDF, 2009 година
* E McGaughey, M Lawrence and Common Wealth, ' The Green Recovery Act 2020 , предложениот закон на ОК и pdf
* Зелен нов договор за Европа  (2019) издание II
* Текст на H. Res. 109: „Признавајќи ја должноста на Федералната влада да создаде Зелен нов договор“. Воведен на 7 февруари 2019 година.
* Зелениот нов договор може да биде нашата единствена надеж: Во пофалба на визијата на Александрија Окасио-Кортез . Миа Мекдоналд и Џин Баур за *New York Daily News .* 16 јануари 2019 година.

Категорија:Политика за климатски промени
Wu-Tang Clan

**Wu-Tang Clan** (транскрипција: Вутанг клан; IPA: /ˈwuː.tæŋ klæn/) ― американски хип-хоп-колектив основан во Стејтен Ајленд во Њујорк, во 1992 година. Во него членуваат: RZA, GZA, Method Man, Raekwon, Ghostface Killah, Inspectah Deck, U-God, Masta Killa и, до неговата смрт во 2004 година, Ol' Dirty Bastard. Нивниот близок соработник Кападона подоцна станал официјален член. Тие извршиле ревитализација на хип-хопот на Источниот Брег и се сметаат за една од најуспешните хип-хоп групи на сите времиња.

Во 1992 година групата потпишала договор со издавачката куќа Loud Records и во 1993 година го издале нивниот прв албум *Enter the Wu-Tang (36 Chambers)*; албумот добил позитивни критики и денес се смета за еден од најдобрите хип-хоп-албуми на сите времиња. Членовите на групата во периодот од 1994 до 1996 година издале соло-албуми. Во 1997 година групата го издала вториот албум, *Wu-Tang Forever*. Албумот дебитирал на врвот на ''Билборд'' 200 и во 1998 година бил номиниран за Греми за „Најдобар рап албум“. Подоцна групата ги објавила албумите: *The W* (2000), *Iron Flag* (2001), *8 Diagrams* (2007) и  (2014), но сите тие не успеале да ја достигнат популарноста на нивниот втор албум. Единствениот примерок од нивниот седми албум, *Once Upon a Time in Shaolin* (2015), бил купен за 2 милиони долари од Мартин Шкрели, поранешен менаџер на хеџ фонд.

Wu-Tang Clan ги промовирала и започнала кариерите на многу музичари и групи со кои соработувала, заедно познати како Wu-Tang Killa Bees. Во 2008 година, групацијата *About* ги прогласила Wu-Tang Clan за најдобра хип-хоп-група на сите времиња. Крис Екс од *[[Ролинг стоун|Ролинг Стоун]]* за Wu-Tang Clan рекол дека се „најдобра рап-група дотогаш“. Во 2004 година, дигиталното списание *[[NME]]* ги прогласило за една од највлијателните групи во последните десет години.

## Членови

* RZA (Роберт Фицџералд Дигс) – пејач, продукција (1992-денес)
* GZA (Гери Грајс) – пејач (1992–денес)
* Ol' Dirty Bastard (Расел Тајрон Џонс) – пејач (1992–2004, негова смрт)
* Method Man (Клифорд Смит) – пејач (1992-денес)
* Raekwon (Кори Вудс) – пејач (1992-денес)
* Ghostface Killah (Денис Колс) – пејач (1992-денес)
* Инспекта Дек (Џејсон Хантер) – пејач (1992-денес)
* U-God (Ламонт Џоди Хокинс) – пејач (1992-денес)
* Маста Кила (Елгин Тарнер) – пејач (1993-денес)
* Кападона (Дарил Хил) – пејач (2007-денес)

## Дискографија

### Студиски албуми

* *Enter the Wu-Tang (36 Chambers)* (1993)
* *Wu-Tang Forever* (1997)
* *The W* (2000)
* *Iron Flag* (2001)
* *8 Diagrams* (2007)
* *A Better Tomorrow* (2014)
* *Once Upon a Time in Shaolin* (2015)

## Наводи

## Надворешни врски

* 

Категорија:Афроамерикански музички групи
Категорија:Нонети
Категорија:Американски хип-хоп групи
Категорија:Музички групи основани во 1992
Категорија:Музички групи од Њујорк
Категорија:Музички групи основани во 1992 година
Madhouse

**Madhouse, Inc.** (, се чита: *Медхаус)* — едно од најпознатите анимациски студија, основано во раните 1970-ти. Студиото создавало и учествувало во создавањето на филмови како *Ace wo Nerae*! (1973), *Ninja Scroll*, *Vampire Hunter D: Bloodlust*, *[[Паразит (манга)|Паразит]]*, *[[Ванпанчмен]]* (прва сезона), *[[Триган]]* и *Di Gi Charat*. Познато е и по сериите *[[Бејблејд]]*, *BECK: Mongolian Chop Squad*, *[[Тетратка на смртта]]*, *[[Клејмор (манга)|Клејмор]]*, *[[Црна лагуна]]*, *Hajime no Ippo* и *Paranoia Agent*. Студиото тесно соработува со мангаката Наоки Урасава. Тоа произвело анимеа врз основа на три негови манги: *Yawara!*, *Master Keaton* и *[[Monster (манга)|Monster]]*. Madhouse направил и аниме врз основа на некои од делата на CLAMP: *Tokyo Babylon*, две верзии на *X*, *Cardcaptor Sakura*, *Chobits* и *Kobato*.

Madhouse работел со Square Enix на OVA-та *Last Order: Final Fantasy VII.*

## Историја
Студиото Madhouse е основано на 17 октомври 1972 г., по банкротот на Mushi Productions, компанијата на Осаму Тезука, од аниматори од ова студио и учениците на Тезука: Масао Марујама, Осаму Дезаки, Ринтаро, Јошиаки Каваџири, Сугино Акио и други. До средината на 1990-тите, студиото било специјализирано за производство на OVA и анимирани играни филмови, но за разлика од другите студија од тоа време, како што се AIC и J.C.Staff, се потпирало на телевизиски и театарски изданија. Во март 1989 г., Madhouse добил награда на Јапонскиот фестивал за анимација за „придонес во развојот“.

Подоцна, кога пазарот на OVA повеќе не бил доходен, студиото се свртило кон серии и телевизиски анимации наменети за кабелски и сателитски канали.

## Наводи

## Надворешни врски

* 

__СОСОДРЖИНА__
__ИНДЕКС__

Категорија:Madhouse
Категорија:Анимација
Цајтнот

[мини| [Шаховски часовник]]
Во шахот со часовник, играчот е во **цајтнот** (од германски *Zeit* = време и *Not* = недостаток, неволја, итност) ако е блиску до следната „временска проверка“, мора да одигра многу потези за кратко време (помалку од пет минути). Ситуациите на *цајтнот* ги ставаат играчите под притисок и може да доведат до избрзани одлуки и погрешни потези.

## Причини
Некои играчи користат многу време за време на отворањето и почетокот на средишницата на партијата на непознати позиции, за да одредат стратешки план и да пресметаат понекогаш сложени тактички аспекти. Владеењето со дозволеното време на игра е значаен аспект на натпреварувачката игра и ова трошење на време во почетокот на играта може да се покаже скапо како што се приближува временската проверка (често на 40-тиот потез) ако позицијата остане сложена.

Играчот во цајтнот се стреми да избегнува усложнувања. Понекогаш играчот ги повторува позициите двапати за да го достигне потребниот број потези до временската проверка, но се избегнува тројно повторување што би резултирало со реми. Некои играчи обележуваат линија на листот за игра за да се осигураат дека се одиграл 40-тиот потез.

Противникот на играчот во цајтнот понекогаш ќе се обиде да ја искористи оваа ситуација за да ја усложни ситуацијата или ќе се стреми да игра брзо.

Со правилата за временска проверка на Фишер и Бронштајн, за кои се потребни електронски шаховски часовници, ефектот на цајтнот се ублажува, ако не и целосно елиминира, со доделување временски кредит за секој одигран потег наместо да се специфицира одреден број на потези што треба да се играат во одреден период.

## Правила на игра што се однесуваат на цајтнот
Играчот во цајтнот повеќе не е обврзан да ги бележи своите потези на неговиот лист за игра. Меѓутоа, ако темпото го дозволува тоа и тој излезе од цајтнот (во моментот на паѓање на знамето), тој мора да стигне да ги забележи и со помош, доколку е потребно на листот на неговиот противник.

Сè додека знаменцето не падне, судијата се воздржува од интервенирање, на пример не го бележи бројот на одиграни потези. Затоа, зависи само од играчот да го одреди бројот на навистина одиграни потези додека не падне знаменцето.

Ако двајцата играчи биле во цајтнот во мигот на паѓање на знамето и не ги бележеле потезите, судијата ја прекинува играта и на друга табла ја реконструира играта, тогаш ќе се одредат одиграните потези и нивниот точен број.

## Поврзано
* Шаховски правила

## Наводи

## Извори
*  Правила на Меѓународиот шаховски сојуз чл. 8.4, 8.5 и 8.6

Категорија:Германизми
Категорија:Шаховски поими
The Pretenders

**The** **Pretenders** (транскрипција: Притендерс) ― британско-американска рок-група основана во март 1978 година. Првата постава на групата се состоела од: основачот и главен текстописец Криси Хајнд (пејачка, ритам-гитара), Џејмс Ханиман-Скот (главна гитара, придружен вокал, клавијатури), Пит Фарндон (бас-гитара, придружен вокал) и Мартин Чемберс (тапани, придружен вокал, удирачки инструменти). По смртта на Ханимен-Скот во 1982 година и на Фарндон во 1983 година, групата имала чести промени во составот; Хајнд била единствен постојан член на групата.

Меѓу најпопуларните песни на групата се: *Kid* (1979), *Brass in Pocket* (1979), *Talk of the Town* (1980), *Message of Love* (1981), *My City Was Gone* (1982), *Back on the Chain Gang* (1982) ), *Middle на патот* (1983), *2000 милји* (1983),  *Don't Me Get Wrong* (1986), *My Baby* (1986) ) и *I'll Stand by You* (1994). The Pretenders биле примени во Куќата на славните на рокенролот во 2005 година.

## Членови
**Сегашни членови**

* Криси Хајнд – главна пејачка, ритам-гитара, хармоника (1978-денес)
* Мартин Чемберс – тапани, удирачки инструменти, придружни и повремено водечки вокали (1978–1986, 1993–денес)
* Ник Вилкинсон – бас, придружен вокал (2005-денес)
* Џејмс Волбурн – главна гитара, клавијатури, придружни вокали (2008-денес)
* Ерик Хејвуд – челична гитара на педали, придружни вокали (2008-денес)
* Карвин Елис – клавијатури, акустична гитара (2021–сега; член на турнеја 2012, 2017–2021)

## Дискографија

* *Pretenders* (1980)
* *Pretenders II* (1981)
* *Learning to Crawl* (1984)
* *Get Close* (1986)
* *Packed!* (1990)
* *Last of the Independents* (1994)
* *¡Viva El Amor!* (1999)
* *Loose Screw* (2002)
* *Break Up the Concrete* (2008)
* *Alone* (2016)
* *Hate for Sale* (2020)
* *Relentless* (2023)

## Наводи

## Надворешни врски

* 
* 
* 
* 

Категорија:Музички групи со женски вокал
Категорија:Музички групи основани во 1978 година
Категорија:Британски квартети
Категорија:Англиски алтернативни рок-групи
Категорија:Англиски поп-рок-групи
Категорија:Англиски новобранови групи
Krewella

**Krewella** (транскрипција: Круела) ― американско дуо од Чикаго основано во 2007 година. Групата била основана како трио и во нејзин состав биле сестрите со пакистанско потекло Џахан и Јасмин Јусаф и продуцентот Кристофер Триндл. Тиндл ја напуштил групата во 2014 година, а Krewella продолжила како дуо. Музичкиот стил на групата претежно се опишува како електронска денс-музика, денс-рок и денс-поп. Но, музиката на Krewella содржи елементи на многу други електронски поджанрови, како: прогресивен хаус, електро, дабстеп, драм-ен-бејс, трап-музика и фјучер-бејс.

Нивното прво ЕР, *Play Hard,* било објавено ексклузивно на Beatport на 18 јуни 2012 година, а на 26 јуни 2012 година било објавено и на други дигитални платформи. Нивниот прв албум, *Get Wet,* бил објавен на 24 септември 2013 година на iTunes. Подоцна групата објавила уште три ЕР-а: *Play Harder* (2012)*, Ammunition* (2016) и *New World Pt. 1;* и два албума: *Zer0* (2020) и *The Body Never Lies* (2022).

Името на групата произлегува од погрешно напишаниот збор  „суров“ (англ. cruel) од Џахан од времето кога двете сестри  почнале да пишуваат музика и не се однесува на негативецот од филмот 101 Далматинец, Круела де Вил.

## Членови
* Џахан Јусаф – диџеј, пејачка, продуцент, текстописец (2007–денес) 
* Јасмин Јусаф – диџеј, пејачка, текстописец, продуцент (2007-денес) 
* Крис Триндл – диџеј, продуцент (2007–2014)

## Дискографија
* *Get Wet* (2013)
* *zer0* (2020)
* *The Body Never Lies* (2022)

## Наводи

## Надворешни врски
* 

Категорија:Семејни музички групи
Категорија:Живи луѓе
Категорија:Американски електронски музичари
Категорија:Американски музички дуети
Категорија:Музички групи од Чикаго
Категорија:Музички групи основани во 2007 година
Категорија:Денс-рок групи
Категорија:Американски електронски денс-групи
Категорија:Американски ремиксери
Категорија:Американски клупски диџеи
Грбот на Големото Војводство Литванија

**Грбот на Големото Војводство Литванија**, исто така наречен **Погонија** – симбол на Големото Војводство Литванија и неговите владетели, а потоа и составен дел на грбот на Полско-литванската Државна Заедница.

Со текот на времето, грбот стана еден од двата национални симболи на Полска, иако неговото значење почна постепено да исчезнува во полската национална свест. Сè уште се користи и денес од полските кнежевски семејства (вклучувајќи ги семејствата Чарториски и Сангушко), како и бројни градови и Војводството Подласки. Грбот бил познат најдолго во историјата под полското име *[[Погоњ]]* (или *Погонија*).

Погонија станала и грб на Република Литванија (1918–1940 и 1990–денес), каде Литванците ја нарекуваат ''Витис''.

Некое време тоа беше грбот на Белорусија (1918-1919, 1991-1995), но денес првенствено е симбол на белоруската опозиција. Белорусите го нарекуваат грбот Пахонија и тој беше вклучен во списокот на културно наследство на Белорусија на 14 мај 2007 година.

Грбот нашироко се смета за дел од националното наследство на Полска, Литванија и Белорусија.

## Употреба
Грбот за првпат се појавил како државен грб во регионот во 1329 година на печатот на војводата Александар Михајлович од Псков. Тој бил пратеник на Гедимин во Псков, кој во тоа време бил дел од Големото Војводство Литванија. Истовремено, војводата Хлиб го користел и пахонија како свој грб.

## Галерија

Податотека:Vytis COA Lithuania.Codex Bergshammar.png|Грб на Литванија (од 13 век.) 
Податотека:Pohonia.svg|Грб на Литванија (од 15 век.) 
Податотека:Lithuanian coat of arms Vytis. 16th century.jpg|Грб  (од 16 век.) 
Податотека:POL Mińskie COA.svg|Грб на Минско Војводство (1413–1793) 
Податотека:Herby Paprockiego - Witepskie.svg|Грб Витебшко Војводство (1584) 
Податотека:POL województwo połockie IRP COA.svg|Грб на Полско Војводство (1504–1793) 
Податотека:Grand Ducal Coat of Arms of Lithuania.svg|Грб на Литванско Војводство
Податотека:Pahonia - Пагоня, Grand Duchy of Lithuania COA (1575) cut.png|Мал грб на Литванија  (од 1575.) 
Податотека:COA of the Grand Duchy of Lithuania 1588.png|Пахонија  (од 1588.) 
Податотека:Herb Rzeczypospolitej Obojga Narodow.svg|Грб на Полско-литванската Државна Заедница (од 1645.)
Податотека:POL województwo poleskie II RP COA.svg|Грб на Полско Војводство  (1921–1939) 


## Наводи


## Надворешни врски

Категорија:Државни грбови во Европа
Категорија:Национални симболи на Полска
Модерато кантабиле (филм)

**„Модерато кантабиле“** (италијански: *Moderato Cantabile*) — филм на режисерот Питер Брук (Peter Brook) од 1960 година. Брук е автор и на сценариото, заедно со Маргарит Дирас (Marguerite Duras) и Жерар Жарло (Gerard Jarlot). Главните улоги ги играат: Жан-Пол Белмондо (Jean-Paul Belmondo), Жана Моро (Jeanne Moreau), Дидие Ходепен (Didier Haudepin), Паскале де Бојсон (Pascale de Boysson), Жан Дешамп (Jean Deschamps) и Валери Добузински (Valéris Dobuzinsky). На Канскиот филмски фестивал, Моро ја освоила наградата за најдобра глумица.

## Синопсис
Ана е сопруга на богат претприемач од Бордо. Таа е длабоко погодена од злосторството кое го гледа во еден кафе-бар. Сопругот ја запоставува, а таа започнува љубовна врска со Шовен, еден од неговите вработени. Ана е подготвена да се одрече од сѐ во името на љубовта...

## Наводи

Категорија:Филмови на Питер Брук
Категорија:Филмови на француски јазик
Категорија:Француски филмови
Категорија:Италијански филмови
Категорија:Филмови чие дејствие се одвива во Бордо
Категорија:Филмови од 1960 година 
Категорија:Филмови со Жана Моро
Категорија:Филмови со Жан-Пол Белмондо	
Категорија:Филмови со Дидие Ходепен
Категорија:Филмови со Валери Добузински
Категорија:Филмови со Паскале де Бојсон
Категорија:Филмови со Жан Дешамп
Залуден глас

[мини|десно|450px|Изгубени гласови т.е. гласови кои не учествувале во распределба на мандатите на [Македонски парламентарни избори (2020)|парламентарните избори во Македонија во 2020]]
Во изборните системи, **залуден глас** е секој глас што не добива застапеност во конечниот изборен исход.

## Терминологија
Постојат два типа на залудни гласа:

* Вишокот на гласови што кандидатот ги добива над потребните за да биде избран.
* Изгубените гласови кои не се доволни за освојување на мандат.

Понекогаш терминот „залуден глас“ се користи како синоним за „изгубените гласови“, додека друг пат се користи за збирот од изгубените и вишокот на гласови.

## Пример
На избори кандидатите A, B и C добиле 6000, 3100 и 701 гласови, соодветно.

Доколку изборниот модел е мнозински, и се освојува само еден мандат, кандидатот A го има мнозинството гласови и е избран. Залудни гласови се:
* Сите 3801 гласа за кандидатите B и C, бидејќи не учествуваат во изборот на кандидатот и тие се „изгубени“
* Во поширока дефиниција, вишокот од 2899 гласа за кандидатот A се залудни, бидејќи тој ќе победел и со 3101 глас. Оттука, 6700 од вкупно 9801 се залудни.

Доколку изборниот модел е пропорционален, и се избираат на пр. 12 мандати, а нивната распределба се врши според Донтовиот метод, тогаш мандатите ќе бидат распределени на следниот начин 8-4-0 за A-B-C. Залудни гласови се:
* Сите 701 глас за партијата C, која не освоила ниту еден мандат.
* Во поширока дефиниција, залудни се исто така и:
** 399 гласа за A, бидејќи A сè уште ќе добиела осум мандати со 5601 гласа наспрема 3100 и 701 (со 5600 гласа за A, последниот мандат ќе го добие C)
** 299 гласа за B

Категорија:Избори
Последниот залез

**„Последниот залез“** (англиски: *The Last Sunset*) — филм на режисерот Роберт Олдрич (Robert Aldrich) од 1961 година. Филмот е заснован врз романот на Хауард Ригсби (Howard Rigsby), а автор на сценариото е Далтон Трамбо (Dalton Trumbo), кој долго време се наоѓал на холивудскиот „црн список“ поради комунистичките идеи. Главните улоги ги играат: Кирк Даглас (Kirk Douglas), Рок Хадсон (Rock Hudson), Дороти Мелоун (Dorothy Malone), Џозеф Котен (Joseph Cotten) и Керол Линли (Carol Lynley).

## Синопсис
Брендан О’Мали (го игра Даглас) избегал во Мексико откако претходно убил човек. Тој доаѓа во скромниот дом на својата поранешна љубов, Бел Брекенриџ (ја игра Малоун) за да се скрие од шерифот Ден Стриблинг (го игра Хадсон), кој го прогонува. Бел, пак, е омажена за Џон (го игра Котен), алкохоличар со господско однесување, а со нив живее и нивната убава ќерка Мелиса (ја игра Линли). Џон го наговара Брендан да му се придружи на неговото семејство и за голема плата да ги пресели илјадниците говеда во САД. Токму пред поаѓањето, се појавува шерифот Ден, а човекот кој го убил Брендан е мажот на неговата сестра. Бидејќи не смее да го уапси Брендан во Мексико, Ден се согласува да биде гонич на добитокот додека не пристигнат во САД...

## Наводи

Категорија:Филмови на Роберт Олдрич
Категорија:Филмови на англиски јазик
Категорија:Американски филмови
Категорија:Вестерни
Категорија:Филмови чие дејствие се одвива во Мексико
Категорија:Филмови чие дејствие се одвива во САД
Категорија:Филмови од 1961 година 
Категорија:Филмови со Кирк Даглас
Категорија:Филмови со Рок Хадсон	
Категорија:Филмови со Дороти Мелоун
Категорија:Филмови со Џозеф Котен
Категорија:Филмови со Керол Линли
Категорија:Филмови засновани на романи
Речник на Ѓошо Колев

**„''Речник на Ѓошо Колев''“** — ракописен грчко-македонски речник, составен врз основа на воденското наречје кон крајот на XIX век.

Автор на речникот е свештеникот Ѓошо Колев од мегленското село Лесково, кој го составувал ракописот од 1875 до 1893 година. Колев учел во Негуш и Балџа и не го познавал книжевниот грчки јазик, но течно го зборувал народниот грчки јазик. Речникот е напишан со грчки букви и претставува богата збирка лексички особености на јужномакедонското говорно подрачје. Тој има посебна вредност по тоа што не е поврзан со ниту еден книжевен извор и го прикажува воденското наречје во изворен облик.

## Наводи


Категорија:Меглен
Категорија:Речници на македонскиот јазик
Македонски раскази (антологија, 1972)

***„Македонски раскази“*** — антологија на раскази на македонски писатели во избор на Петар Т. Бошковски, објавена од издавачката куќа „Култура“ во 1972 година.

## Содржина
Книгата се состои од вовед, 24 раскази и кратки био-библиографии на авторите. Притоа, во антологијата се застапени следниве раскази:
* Владо Малески, „Диптихон“
* Славко Јаневски, „Еден ден попладне“
* Јован Бошковски, „Човек на покривот“
* Коле Чашуле, „Земјаци“
* Блаже Конески, „Потез“
* Бранко Пендовски, „Игра“
* Мето Јовановски, „Човекот во сина облека“
* Србо Ивановски, „Кошула“
* Цветко Мартиновски, „Квечерина“
* Димитар Солев, „Кружно патување на сенката“
* Симон Дракул, „Големиот коњ“
* Благоја Иванов, „Црвено рондо“
* Методија Фотев, „Свидител“
* Владимир Костов, „Игра“
* Петар Ширилов, „Преспанска свадба“
* Бранко Варошлија, „Тој силен топол ветер“
* Петре М. Андреевски, „Вампир“
* Влада Урошевиќ, „Кукла“
* Ташко Георгиевски, „Жени на дрвени столчиња“
* Миле Неделкоски, „Мртовец без стопан“
* Оливера Николова, „Саботна вечер“
* Живко Чинго, „Орден“
* Богомил Ѓузел, „Машина за пишување“
* Божин Павловски, „Паничар меѓу две држави“

## Наводи

Категорија:Изданија на Култура
Категорија:Книги од 1972 година
Категорија:Македонска книжевност
Категорија:Раскази
Логорски оган

[мини|268x268пкс|Логорски оган во [Финска]]
**Логорски оган** или **оган на отворено** — запален оган на отворено.

Претставува запалени материјали: огревно дрво, грмушки и други, превиткани на посебен начин. Може да има обредно и пропагандно (на пример, пионерски оган) значење. За утилитарни цели, се користи за осветлување и загревање, готвење, заплашување диви животни, за технолошки процеси (правење јаглен, печење керамика итн.), за уништување ѓубре, како и за сигнализација и насочување (на пример, во набљудувачница, за слетување на авион во полетно-слетувачка писта).

## Обредни логорски огнови
Логорскиот оган често бил и продолжува да биде користен обредно. Тој е составен дел на голем број древни празници — календарски, семејни, господарски итн.

## Наводи

## Надворешни врски

* Night Through History
* Dancing May Day Through History

__СОСОДРЖИНА__
__ИНДЕКС__
Категорија:Оган
Теди Синклер

**Наталија Ноеми** „**Теди**“ **Синклер** (моминско: **Капучини**; англ. *Teddy Natalia Noemi Sinclair*; родена на 15 август 1986) ― англиска пејачка и глумица. Снимала музика под различни псевдоними, а меѓу најпознатите се: **Наталија Килс** (англ. *Natalia Kills)* и **Вербалишс** (англ. *Verbalicious*). Денес таа е пејачка во групата Cruel Youth, која исто така издава музика и под името The Powder Room.

Наталија Синклер е родена во Брадфорд, Западен Јоркшир. Нејзината мајка, Ноеми Кери-Фишер, по потекло била од Уругвај, а нејзиниот татко Едвард Фишер бил од Јамајка. Наталија детството го поминала во Лондон и Барселона покрај нејзините баба и дедо Ноеми и Фред Кери, а студирала на колеџот за музика и драма во Јоркшир. Во 2008 година, се преселила во Лос Анџелес за да ја продолжи нејзината музичка кариера.

Под името Наталија Килс, Синклер потпишала договор со заедничкото вложување од: will.i.am Music Group, KonLive Distribution и Cherrytree Records; со таа издавачка куќа го издала нејзиниот прв албум, *Perfectionist* (2011). Од албумот произлегле умерено успешните синглови: „Mirrors“ и „Free“ (со will.i.am). Истата година, во соработка со американското електронско дуо LMFAO, таа пеела на нивниот хит-сингл „Champagne Showers“, кој станал нејзино најуспешно издание досега. Во 2013 година го издала нејзиниот следен албум *Trouble*. Во 2015 година за нејзино сценско име го избрала **Теди**, а следната година основала своја група Cruel Youth. Групата истата година го издала ЕР-то *+30mg* (2016).

Синклер исто така напишала песни и за: Ејнџел Хејз, Мадона и Ријана. Во 2017 година била номинирана за Греми награда затоа што била ко-текстописец на песната од Ријана „Kiss It Better“. Во март 2015 година, Синклер и нејзиниот сопруг Вили Мун биле отпуштени како судии од новозеландскиот *X Factor* поради нивните остри коментари кон еден натпреварувач.

## Дискографија
* *Perfectionist* (2011)
* *Trouble* (2013)

## Наводи

## Надворешни врски
* 

Категорија:Живи луѓе
Категорија:Англиски поп-пејачки
Категорија:Родени во 1986 година
Категорија:Сите статии со непотврдени изјави
Категорија:Пејачи од Брадфорд
Категорија:Англиски телевизиски глумици
Категорија:Електропоп музичари
Категорија:Денс-поп музичари
Категорија:Англиски глумици
Бејблејд

мини|Корицата на петтиот том, со Тајсон (Такао) (во средина), Реи (лево), Каи (горе) и Макс (десно)
***Бејблејд*** () — манга на јапонскиот автор Такао Аоки, објавена во списанието *CoroCoro Comic* од 2000 до 2002 г. Била објавена во 14 тома (танкобон) од компанијата Shogakukan. Три аниме-серии се направени врз основа на мангата: првата сезона, составена од 51 епизода, била прикажувана на јапонскиот телевизиски канал TV Tokyo во 2001 г. Втората сезона, *Бејблејд В-сила*, била премиерно прикажана во 2002 г. Исто се состои од 51 епизода. Третата сезона, *Бејблејд Г-револуција*, се прикажувала од јануари до декември 2003 г. Во април 2009 г. излегла нова серија, со сосема нови ликови.

Анимеата се прикажувале и во Македонија, со македонска синхронизација.

## Содржина
Приказната ги следи авантурите на група ученици што се натпреваруваат користејќи два врва („блејдови“) на кружно поле. Задачата е да се турне блејдот на непријателот надвор од кругот користејќи ја брзината и масата на блејдот.

## Наводи

## Надворешни врски

* Матична страница
* Бејблејд __СОСОДРЖИНА__
__ИНДЕКС__

Категорија:Манги
Категорија:Аниме-серии
Тоа (филм од 2017)

***Тоа*** () — американски натприроден филм на ужасите во режија на Енди Мускети, објавен во 2017 г. Филмот е заснован на првиот дел од истоимениот роман на американскиот писател Стивен Кинг, кој ја раскажува приказната за седум младинци што се тероризирани од Тоа, суштество што може да има различни облици и ја црпи својата моќ од стравови, омраза и разочарување.

Премиерата на филмот во САД била на 8 септември 2017 г., а во Македонија на 7 септември истата година.

## Содржина
Кога малите деца во гратчето Дери, Мејн, исчезнуваат, група од седум младинци дознаваат дека убиецот не е човек. Убиецот е злобниот кловн Тоа (наречен и Пенивајз),  кој може да се преобрази во она од што најмногу се плашите. Децата, познати уште како Клубот на губитници, одлучуваат да се борат и да го убијат.

## Улоги

## Наводи

## Надворешни врски

* 

__СОСОДРЖИНА__
__ИНДЕКС__

Категорија:Американски филмови
Категорија:Филмови на англиски јазик
Категорија:Филмови од 2017 година
Категорија:Американски хорор-филмови
Категорија:Филмови за демони
Манастир „Свети вмч. Георгиј“ - Пашино Рувци (монографија)

***Манастир „Свети вмч. Георгиј“ Пашино Рувци, Обршанска парохија*** — монографија за Пашинорувскиот манастир  на Цветко Рулески, објавена од печатницата „Ацетони“ во 2021 година.

## Содржина
На почетокот во монографијата е даден кус опис на Обршанската парохија, дел од Прилепското архијерејско намесништво. Следат описи на манастирите во соседните села придружени со фотографии.

Во вториот дел е опишан манастирот Св. Георгиј, од откривањето на темелите на старата црква, изградбата на манастирската црква врз постојните темели, осветувањето, градбата на конаците, уредувањето на просторот… Сето тоа е придружено со фотографии.

Третиот дел е посветен на говори за патронот Св. Георги. Се пренесува празнувањето на Ѓурѓовден. На крајот се податоците за сите манастири во земјата и во странство со името Св. Ѓорѓи.

## Наводи

Категорија:Монографии
Категорија:Книги од 2021 година
Категорија:Дела од Цветко Рулески
Категорија:Книги на македонски јазик
Категорија:Книги издадени во Прилеп
Категорија:Пашинорувски манастир
Категорија:Појавено во 2021 година во Македонија
Категорија:Книги за Македонија
Слоеви (Кире Неделковски)

***„Слоеви“*** — стихозбирка на македонскиот поет Кире Неделковски, објавена од издавачката куќа БИД „Мисирков“ во 1989 година.

## Содржина
Стихозбирката ги содржи следниве 34 песни:
* Вистината
* Кањон
* Слоеви
* Кафеанска
* Систем на градење
* Олеснување
* Чикаго
* Електронска кукла, робот
* Кавала
* Манастир
* Во Курбиново, Преспа
* Стихување на два света
* Крила
* Духовни размисли
* Непознато
* Со вториот човек од тебе
* Голи ридови
* Вечера од печурки
* Продажба на планетата
* Промени
* Извичник
* Лоши очи
* Домашна змија
* Риба
* Дијалог со смртта
* Виновници
* Лош човек
* Град
* Чавка
* Носач
* Кружни слоеви
* Современа болница
* Бесконечност
* Размисли за рамнотежа на душата

## Наводи

Категорија:Изданија на БИД Мисирков
Категорија:Книги од 1989 година
Категорија:Дела на Кире Неделковски
Категорија:Книги издадени во Битола
Категорија:Стихозбирки
Категорија:Книги на македонски јазик
Триган

мини|Корицата на мангата
***Триган*** (, ) — манга во жанрот вселенски вестерн создадена од Јасухиро Наито во 1995 г. и адаптирана во аниме-серија во 1998 г. од студиото Madhouse. Мангата подоцна била објавена под наслов *Trigun Maximum* (*Триган максимум*). Исто така, долгометражен анимиран филм наречен *Trigun: Badlands Rumble* бил објавен во 2010 г. Новата аниме-серија, *Trigun Stampede*, се прикажувала од 7 јануари 2023 г.

## Содржина
Во 32 век, *Триган* ја расплетува својата приказна околу Ваш Стампедо (англ. *Vash the Stampede*), личност со неверојатна награда од 60 милијарди „двојни“ долари на главата поради неговата наводна улога во уништување на град. Чудно, Ваш страда од ретроградна амнезија, оставајќи го несвесен за околностите околу уништувањето. Спротивно на неговиот озлогласен углед, Ваш е посветен пацифист. Меѓутоа, немилосрдната потера од деструктивни противници секогаш води до неред каде и да талка.

## Наводи

## Надворешни врски

* __СОСОДРЖИНА__
__ИНДЕКС__

Категорија:Манги
Категорија:Аниме-серии
Категорија:Манга од 1997 година